[เสียงดนตรี]
(ตะวัน) เมฆ
นี่ไงหนังสือหุ่นยนต์ที่นายอยากได้
(เมฆ) คุณลุงครับ
บนชั้นนั้นหนังสืออะไรเหรอครับ
(เจ้าของร้าน) หนังสือพระราชนิพนธ์
ของในหลวงรัชกาลที่ 9 น่ะ
4 เล่มนี้
เป็นแรงบันดาลใจให้ผู้คนเยอะมากเลยนะ
เป็นแรงบันดาลใจอย่างไรเหรอคะ
ที่จริงเรื่องมันก็ตั้งแต่ 20 กว่าปีก่อน
ตอนนั้นลุงเพิ่งเปิดร้านใหม่ ๆ
พวกหนังสือกีฬาก็จะอยู่ชั้นนี้แหละครับ
[เสียงดนตรี]
(นักกีฬาว่ายน้ำ) ขอโทษด้วยครับ
ผมไม่อยากได้แล้ว
อ้าว ทำไมล่ะครับ
จะอ่านเยอะแค่ไหน
จะซ้อมเยอะแค่ไหน
มันก็ไม่ทำให้ผมเก่งขึ้นหรอก
อย่าเพิ่งหมดกำลังใจสิครับ
จริง ๆ ผมควรจะเลิกว่ายน้ำ
แล้วไปทำอย่างอื่นได้แล้ว
[เสียงดนตรี]
นี่เป็นหนังสือของในหลวง
เรื่องพระมหาชนก
ที่พูดถึงความพยายาม
ผมอ่านจบแล้ว
คิดว่าน่าจะเหมาะกับคุณนะครับ
[เสียงดนตรี]
ไม่นาน ลุงก็เห็นเขาคนนั้นในทีวี
เขาได้ไปแข่งว่ายน้ำในฐานะตัวแทนทีมชาติ
อีกครั้งหนึ่งก็เคยมีเจ้าของกิจการ
ที่ธุรกิจของเขาขาดทุนมาเป็นปี
แต่ก็ไม่ยอมปลดพนักงาน
ไม่ พวกเขาจะลำบากกว่าผมหลายเท่า
[เสียงดนตรี]
ผมขอแนะนำอีกเล่มได้ไหมครับ
คุณเป็นผู้นำที่ดี
เหมือนตัวละครในเรื่องติโต
ที่ในหลวงทรงแปล
เป็นเรื่องของผู้นำคนหนึ่ง
ที่พยายามพาประเทศฝ่าวิกฤติ
ผมเชื่อว่าถ้าคุณมีความมุ่งมั่น
และความพยายามเหมือนติโต
น่าจะทำให้ทุกอย่างดีขึ้นนะครับ
[เสียงดนตรี]
[เสียงร้องไห้]
แล้วก็สาวออฟฟิศคนหนึ่ง
ที่เธอรู้สึกว่า
เธอทุ่มเทให้กับบริษัทอย่างมาก
แต่เจ้านายไม่เคยเห็นคุณค่า
จนเธออยากลาออก
ลองอ่านเล่มนี้ดูสิครับ
เล่มนี้ในหลวงท่านแปล
เป็นเรื่องของหน่วยสืบราชการลับ
ที่พยายามช่วยให้บ้านเมือง
รอดพ้นสงครามอยู่หลายปี
โดยไม่มีใครรู้
เพราะเขาเชื่อว่าการทำดี
ไม่จำเป็นที่ผลต้องเกิดกับตนเอง
แต่ควรให้เกิดกับบ้านเมือง
[เสียงดนตรี]
[เสียงหัวเราะ]
คุณลุง มีการ์ตูนไหมครับ
ปิดเทอมแล้วแม่บอกว่าให้อ่านการ์ตูนได้ครับ
อย่างนั้นต้องเรื่องของทองแดง
ฉบับการ์ตูนไปเลย
เล่มนี้ในหลวงแต่งนะ
จะได้เห็นว่าคุณทองแดงนั้นมีความซื่อสัตย์
ฉลาด และกตัญญูมาก ๆ เลยละ
ว้าว
โอ้โฮ
ดูดิ คุณทองแดง
[เสียงดนตรี]
โอ้โฮ ผมขอทั้ง 4 เล่มเลยได้ไหมครับปู่
ที่จริงของปู่ก็มีครบนะ
แต่อยู่ที่เพชรบุรีโน่นน่ะ
ถ้าอย่างนั้นปู่ซื้อให้เมฆเป็นของขวัญแล้วกัน
[เสียงดีใจ]
เป็นของขวัญที่ดีมากเลยนะครับ
เพราะหนังสือของในหลวงรัชกาลที่ 9
ทั้งสนุกและมีข้อคิดทุกเล่ม
ท่านทรงแตกฉานเรื่องภาษามากเลยละครับ
แล้วพระองค์ท่านก็ใช้พระปรีชาสามารถทางภาษา
สอนให้คนมีหลักการในการดำเนินชีวิต
ทั้งเรื่องความพยายาม
การทำความดีโดยไม่หวังผล
ความมุ่งมั่นที่จะผ่านพ้นวิกฤติ
และความซื่อสัตย์กตัญญู
และท่านก็ทรงต้องการให้เข้าถึงทุกคนด้วยนะ
แม้แต่ผู้มีปัญหาทางการมองเห็น
ก็มีพระมหาชนกฉบับอักษรเบรลล์ด้วย
โอ้โฮ ดีมาก ๆ เลยค่ะ
เอ้านี่ ได้แล้ว 4 เล่ม
โอ้โฮ
[เสียงดนตรี]
วันนี้ได้รู้ว่า
หนังสือที่ในหลวงรัชกาลที่ 9
ทรงแต่งและแปล
ทั้งนายอินทร์ผู้ปิดทองหลังพระ
ติโต พระมหาชนก
และเรื่องทองแดง
ทุกเล่มมีคำสอนและสร้างแรงบันดาลใจ
ช่วยให้คนไทย
มีหลักการในการดำเนินชีวิต
[เสียงดนตรี]
ตลอดปีจงมีสุขใจ
นี่รู้หรือเปล่า
ว่าเพลงนี้คือเพลงพระราชนิพนธ์
ของในหลวงรัชกาลที่ 9 นะ
แล้วไม่ใช่แค่ดนตรีนะ
ท่านมีพระอัจฉริยภาพทางศิลปะหลายด้านเลยละ
มีงานของท่านจัดแสดงที่หออัครศิลปินนะ
[เสียงดนตรี]
พี่ครับ รูปไหนคือ
รูปที่ในหลวงรัชกาลที่ 9 ถ่ายเหรอครับ